สายตรงจากต่างแดน 21/07/62
ลงตัวแล้ว สำหรับ ธานี ทองภักดี รองปลัดกระทรวงการต่างประเทศ จะไปรับตำแหน่งเอกอัครราชทูต ณ กรุงวอชิงตัน ดี.ซี. แทน ทูตวีรชัย พลาศรัย ที่เสียชีวิต,ด้าน เอกอัครราชทูตสหรัฐฯ ประจำประเทศไทย คนใหม่ ข่าวว่า ประธานาธิบดี โดนัลด์ ทรัมป์ หยิบชื่อ มิเชล ปาร์ค สตีล ที่เคยมีการเสนอรัฐสภา และมีความสนิทสนมกับ ชาวไทยในสหรัฐฯ มาพิจารณาอีกครั้งแต่ก็มีข่าวว่า มีคนของอีกฝ่าย วิ่งเต้นอยากมาเป็นด้วย แสดงว่าประเทศไทย ยังคงเป็นประเทศสำคัญในสายตาของสหรัฐฯ,สกญ. ณ นครนิวยอร์ก ร่วมกับ คณะผู้แทนถาวรไทยประจำสหประชาชาติ ณ นครนิวยอร์ก เชิญคนไทยในรัฐนิวยอร์ก นิวเจอร์ซีย์และรัฐใกล้เคียง ร่วมงานวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว ในวันอาทิตย์ที่ 28 ก.ค.2562 ที่วัดวชิรธรรมปทีป ลองไอส์แลนด์ นิวยอร์ก ระหว่างเวลา 10.00-14.00 น. หลังจากเสร็จพิธีแล้วจะมีกิจกรรมเทิดพระเกียรติบำเพ็ญสาธารณประโยชน์ร่วมกับจิตอาสา ทำความสะอาดวัด โดย สกญ.นิวยอร์ก จัดเตรียมอุปกรณ์ต่างๆไว้ให้,อาการดีขึ้นและปลอดภัยแล้ว แต่ยังต้องอยู่รักษาตัวต่อใน รพ. Mt.Sinai แมนฮัตตัน นิวยอร์ก อักษะ กิ่งโพยม ฝากขอบคุณ กสญ.นิพนธ์, สุจิตรา ปาลีวงศ์ ประธานศูนย์วัฒนธรรมไทยแห่งรัฐนิวยอร์ก และเพื่อนๆน้องๆในนิวยอร์กและนิวเจอร์ซีย์ที่ไปเยี่ยมให้กำลังใจ,ส่วน เมธินี บุรโกเสส ออกจากโรงพยาบาลแล้ว ไปพักฟื้นที่บ้านพักในควีนส์ ฝากขอบคุณเพื่อนๆที่ไปเยี่ยมให้กำลังใจเช่นกัน,คราวเกิดไฟฟ้าดับทางตะวันตกของใจกลางเกาะแมนฮัตตัน นิวยอร์ก นานกว่า 6 ชั่วโมง กสญ.นิพนธ์ และ พิสิษฐ์ จรูญศรีสวัสดิ์ นายกสมาคมธุรกิจร้านอาหารไทยนิวยอร์ก ติดตามสำรวจความเสียหายของร้านค้าและธุรกิจคนไทยที่ได้รับผลกระทบอย่างใกล้ชิด,แซม-สมิทธิ แวบไปพักผ่อนที่เมืองไทยหลายเดือน เพื่อนๆ ในแอตแลนตา รัฐจอร์เจีย มีข่าวอะไรให้รับใช้ ติดต่อได้ทางอีเมลและไลน์ ,เสร็จสิ้นจาก โครงการเยาวชนไทยใน เยือนแผ่นดินแม่ ครั้งที่ 12 กลุ่มกรรมการและผู้ปกครอง อาทิ ศรีวงษ์ อาญาสิทธิ์, คิด ฉัตรประภาชัย, วนิดา ศรีวรมย์, อรรคเดช ศรีพิพัฒน์, จีน่า ปรีชา พร้อมเพื่อน จาก แอล.เอ. 20 กว่าคน บินไปเที่ยวกรุงฮานอย เวียดนาม โดยมี ธานี แสงรัตน์ ออท. ณ กรุงฮานอย อดีต กสญ. ณ นครลอสแอนเจลิส คอยต้อนรับและจัดทัวร์ให้,ส่วน โครงการเยาวชนไทยใน เยือนแผ่นดินแม่ ครั้งที่ 12 ประสบความสำเร็จอีกปี กรรมการซาบซึ้งใจ กนกศักดิ์ ปิ่นแสง ที่ปรึกษาฯให้การสนับสนุนเหมือนทุกครั้งที่ผ่านมาขณะที่ สมใจนึก เองตระกูล, อมร เตชะหรูวิจิตร ที่ปรึกษา และ ช่วงระวี กรรณสูต นายกสมาคมเพื่อนแคลิฟอร์เนีย สนับสนุนเต็มที่เช่นกัน,ข่าวเศร้า องอาจ เครือประเสริฐ ผู้สื่อข่าวอาวุโสไทยรัฐ ประจำนครลอสแอนเจลิส เสียชีวิตด้วยปอดติดเชื้อ ที่ กทม. ฌาปนกิจไปแล้ว ที่วัดบำเพ็ญเหนือ กทม. เมื่อวันที่ 18 ก.ค. โดยมี พระวิเทศพรหมคุณ เจ้าอาวาสวัดพรหมคุณาราม เมืองฟีนิกซ์ รัฐอริโซนา เมตตาเป็นประธานในพิธี,ออสเตรเลีย,สุดปลื้ม จักรกฤดิ กระจายวงศ์ กสญ. ณ นครซิดนีย์ เปิดบ้านรับรองจัดงานเลี้ยงต้อนรับและแสดงความยินดีกับทีม irap sechzig จาก ม.เทคโนโลยีพระจอมเกล้าพระนครเหนือ และ ม.บุรีรัมย์ ได้สร้างชื่อเสียงให้แก่ประเทศไทยใน การแข่งขันหุ่นยนต์กู้ภัยระดับโลก ได้รับรางวัลอันดับ 2,ไปอยู่เมืองไทยมานานหลายเดือน จิรพล ตั้งสุวรรณา อดีตเจ้าของร้าน ไทยสมาย นอร์ทซิดนีย์ บินกลับมาออสเตรเลียคราวนี้ มองหาธุรกิจทำที่เป็นของตัวเองที่ไม่เหมือน ใคร,สุดเศร้า ก้อง บุญพอ นาคเงินทอง ฝากความเสียใจต่อครอบครัวของ พี่องอาจ เครือประเสริฐ ที่ผู้สื่อข่าวอาวุโสไทยรัฐ ประจำนครลอสแอนเจลิส เสียชีวิตที่ กทม. แต่ไปร่วมงานศพไม่ได้เพราะธุรกิจเต็มมือ,เยอรมนี,ขอเชิญชาวไทยในเยอรมนีร่วมงาน เทศกาลไทย ประจำปี ศาลาไทย เมืองบาดฮอมบวร์ก วันนี้ (21 ก.ค.) เริ่มเวลา 10.00 น. ชมศิลปวัฒนธรรมไทย ดนตรีไทย สินค้าไทยและอื่นๆพร้อมงานออกร้านของส่วนราชการไทย,มิสเตอร์แบล็ก
ลงตัวแล้ว สำหรับ ธานี ทองภักดี รองปลัดกระทรวงการต่างประเทศ จะไปรับตำแหน่งเอกอัครราชทูต ณ กรุงวอชิงตัน ดี.ซี. แทน ทูตวีรชัย พลาศรัย ที่เสียชีวิต
คนไทยในต่างประเทศ,สหรัฐอเมริกา,ออสเตรเลีย,เยอรมนี,สายตรงจากต่างแดน,มิสเตอร์แบล็ก,ข่าวทั่วไป